David Cameron Zai Yi Murabus Daga Kujerarsa Ta Majalisar Dokoki
Tsohon Farai Ministan Birtaniya David Cameron
Tsohon Firai Ministan Birtaniya David Cameron ya bada sanarwar yin murabus daga kujerarsa ta majalisar dokoki, abin da zai kawo karshen harkokin siyasarsa, makwanni bayan da ya sha kasa a zaben raba gardama na ranar 23 ga watan Yuni na neman zama ko ficewar kasar daga kungiyar Taryyar Turai.
Lokacin da Cameron, dan shekaru 49 da haihuwa, ya gabatar da takardan murabus a matsayin Prime Minstan ya bayyana niyyarsa na ci gaba da zama a majlisar koda yake ba rike shugabancin jami’aiyarsa ta Conservative ba.
Cameron yace ya shaidawa sabuwar Farai Minista Theresa May, cewa zai daina wakiltan mazabarsa a Oxfordshire don ya bada dama ga wani maye gurbinsa akan kujeran, wanda zai mai da hankali a kan yankin dake tsakiyar Ingila.
Sanarwar bazata da Cameron yayi, ana sa ran zai sa a gudanar da zaben cike gurbi na kujeransa ta mazabar Oxfordshire.
Koriya Ta Arewa Zata Iya Sake Gwajin Makaman Nukiliya
Zanga Zanga Ta Barke A Turkiyya Dalilin Tsige Wasu Jami'an Gwamnati
Pakistan Ta Yi Watsi Da Kiran Afghanistan